**STARO NOGOMENTNO IGRALIŠTE – NOVI KONCEPT**

* Protiv smo prodaje Starog nogometnog igrališta jer je prodaja i apartmanizacija najlošije rješenje za grad na tom mjestu, jer ćemo dobiti vikendaše, strance koji vrlo rijetko dolaze i koji će jedini moći platiti visoku cijenu a to znači gradski kvart koji će zimi biti „kvart duhova“ a ne kvart mladih, kvart naših građana u centru grada pun djece i života.
* Centar grada i najbolje mjesto za izgradnju gradskih stanova za naše građane, posebno za mlade ljude, a ne resurs za ulaganje velikog kapitala i ostvarivanje extraprofita i zona za izgradnju vikend stanova. Želimo vratiti ljude u grad a mladim porodicama omogućiti lakše funkcioniranje jer ako su u centru grada sve im je na dohvat ruke. Želimo da grad živi svih 12 mjeseci a za to je potrebno vratiti ljude u grad, posebno mlade, djecu, funkcije vezane sa grad i sl.
* Smatramo da na Starom nogometnom igralištu treba graditi gradske stanove, stanove za mlade i POS stanove. Želimo pomoći mladim građanima Poreča , mladim porodicama da riješe svoja stambena pitanja jer po tržnim uvjetima to na žalost nisu u mogućnosti. Želimo konkretna rješenja za naše mlade ljude i građane a ne političke fraze koje našim ljudima ne pomažu.
* Stanove za mlade i druge stanove za građane, za socijalu u najvećoj mjeri ili u potpunosti treba graditi kao stanove u najvećoj mjeri kao stanove u vlasništvu grada koji se daju u najam po gradskim prioritetima mladima i drugim građanima.
* Takve i slične projekte treba osmisliti i na drugim područjima grada a koji će omogućiti mladim ljudima, mladim porodicama i drugim građanima, socijalno ugroženim i sl. da lakše žive, da im je Grad Poreč majka a ne ponekad maćeha.
* Grad Poreč ima značajne prihode koji moraju biti usmjereni u rješavanje potreba građana prije svega i moraju se trošiti tamo gdje je najpotrebnije. Stambena politika grada za mlade, za sve građane, za socijalu je jedan od prioriteta.
* Slični projekti za naše građane, posebno mlade, male poduzetnike a ne za veliki kapital trebaju osmisliti i u Peškeri, Uvali Sv.Martin, objektima Grada u starome gradu. Nikako se ne smije dopustiti daljnja prodaja imovine Grada Poreča već projekti grada moraju biti usmjereni prema mladima, prema građanima, prema malim poduzetnicima, a da bi se to desilo treba o tome razgovarati, otvarati javnu raspravu, nalaziti najbolje modele za građane a ne za kapital

**Dajemo inicijativu da se otvori javna diskusija o našim prijedlozima – spremni smo se uključiti i pomoći da se osmisle najbolji programi za naše građana i male poduzetnike. Šutnja onih koji vode ovaj grad na takve inicijative i na takve prijedloge nije dobra, na štetu je ovoga grada i njegovih građana.**

Poreč, 16.6.2018.

Stevo Žufić